Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының Әкімшілік құқық бұзушылық туралы кодексіне есірткі, психотроптық заттардың және олардың прекурсорларының заңсыз айналымына қарсы іс-қимыл мәселелері бойынша толықтырулар енгізу туралы**

1-бап. 2014 жылғы 5 шілдедегі Қазақстан Республикасының Әкімшілік құқық бұзушылық туралы кодексіне мынадай толықтырулар енгізілсін:

1) мынадай мазмұндағы 422-1-баппен толықтырылсын:

«422-1. Өткізу мақсатынсыз есірткі құралдарымен, психотроптық заттармен, сол тектестермен және прекурсорлармен заңсыз жұмыс істеу

1. Есірткі құралдарын, психотроптық заттарды, сол тектестер мен прекурсорларды өткізу мақсатынсыз заңсыз дайындау, қайта өңдеу, сатып алу, сақтау, тасымалдау –

жеке тұлғаға жүз айлық есептік көрсеткіш мөлшерінде айыппұл салуға немесе жиырма тәулікке дейінгі мерзімге әкімшілік қамаққа алуға әкеп соғады.

2. Осы баптың бірінші бөлігінде көзделген, әкімшілік жаза қолданылғаннан кейін бір жыл ішінде қайталап жасалған әрекеттер –

жеке тұлғаға екі жүз айлық есептік көрсеткіш мөлшерінде айыппұл салуға немесе отыз тәулікке дейінгі мерзімге әкімшілік қамаққа алуға әкеп соғады.»;

2) мынадай мазмұндағы 440-1-баппен толықтырылсын:

«440-1-бап. Есірткі құралдарын, психотроптық заттарды, сол тектестерді, прекурсорларды, сондай-ақ күшті әсер ететін заттарды медициналық емес тұрғыдан тұтыну

1. Есірткі құралдарын, психотроптық заттарды, сол тектестерді, прекурсорларды, сондай-ақ күшті әсер ететін заттарды медициналық емес тұрғыдан тұтыну –

жеке тұлғаға қырық айлық есептік көрсеткіш мөлшерінде айыппұл салуға немесе он тәулікке дейінгі мерзімге қамаққа алуға әкеп соғады.»;

2. Осы баптың бірінші бөлігінде көзделген, әкімшілік жаза қолданылғаннан кейін бір жыл ішінде қайталап жасалған әрекеттер –

жеке тұлғаға сексен айлық есептік көрсеткіш мөлшерінде айыппұл салуға немесе жиырма тәулікке дейінгі мерзімге қамаққа алуға әкеп соғады.»;

3) 684-баптың бірінші бөлігінде:

«419 (екінші бөлігінде)» деген сөздерден кейін «422-1,» деген цифрлармен толықтырылсын;

«[440](http://adilet.zan.kz/rus/docs/K1400000235#z1485) (үшінші бөлігінде),» деген сөздерден кейін «440-1» деген цифрлармен толықтырылсын;

4) 804-баптың бірінші бөлігінде:

«[416](http://10.61.42.188/rus/docs/K1400000235#z1413) (азаматтық және қызметтiк қарулар мен олардың патрондарына, есiрткi, психотроптық заттар мен прекурсорлардың, азаматтық пиротехникалық заттар мен олар қолданылған бұйымдардың айналымына байланысты химиялық өнiмге қойылатын қауiпсiздiк талаптарын бұзушылықтар бойынша),» деген сөздерден кейін «422-1,» деген цифрлармен толықтырылсын.

«440 (үшінші бөлігі),» деген сөздерден кейін «440-1,» деген цифрлармен толықтырылсын.

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының Президенті**